
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 51 στρεμ. στη θέση «Λα- 
γκάδα» περιφ. κοινότητας Καλαμιτσίου Ν. Λευκάδας 1 
Κήρυξη αναδασωτέας έκτασης τεσσάρων (4) στρεμμά¬ 
των στη θέση Μπλετσέικα περιφ. Κοινότητας Αγ. 
Γεωργίου Φερρών. 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του Γενικού Πολεοδομικού Σχεδίου 


(Γ.Π.Σ.) του Δήμου Κηφισιάς (Ν. Αττικής) . 3 

Χαρακτηρισμός ως διατηρητέων των όψεων του κτι¬ 
ρίου που βρίσκεται εντός του ρυμοτομικού σχεδίου 
του Δήμου Αθηναίων και καθορισμός ειδικών όρων 

και περιορισμών δόμησης αυτού. 4 

Αποχαρακτηρισμός διατηρητέου κτιρίου που βρίσκεται 
εντός του ρυμοτομικού σχεδίου του Δήμου Σπαρτια¬ 
τών (Ν. Λακωνίας) και επί της οδού Λυκούργου 41. . 5 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2119 Ο) 

Κήρυξη αναδασωτέας έκτασης 51 στρεμ. στη θέση «Λα- 
γκάδα» περιφ. κοινότητας Καλαμιτσίου Ν. Λευκάδας. 

Η ΝΟΜΑΡΧΗΣ ΛΕΥΚΑΔΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής απο¬ 


κέντρωσης», όπως τροποποιήθηκε και συμπληρώθηκε 
μεταγενέστερα με το Ν.Δ. 532/70. 

2. Τις δ/ξεις του άρθρου 117 παρ. 3 του Συντάγμα¬ 
τος. 

3. Τις δ/ξεις του Ν. 998/79 «Περί προστασίας των δα¬ 
σών κ.λ.π. και ειδικότερα: 

α) Του άρθρου 41 παρ. 1 β) του άρθρου 38 παρ. 1. 

4) Τις δ/γές του Υπουργείου Γεωργίας 

α) 160417/1180/6.7.80, β) 182447/3049/24.9.80 

5. Την πρόταση της Δ/νσης Δασών Λευκάδας, αποφα¬ 
σίζουμε: 

Κηρύσσουμε αναδασωτέα με σκοπό την προστασία και 
επαναφορά της δασικής βλάστησης με φυσική αναγέν¬ 
νηση την δημοσία δασική έκταση εμβαδού (51) στρεμμά¬ 
των που βρίσκεται στη θέση Λαγκάδα Καλαμιτσίου προσ¬ 
διορίζεται από τα στοιχεία ΑΒΓΔΕΖΗΘΙΚΑ και έχει όρια: 

Ανατολικά: Με χωράφια 

Δυτικά: Με δημ. δασική έκταση και αγροτικό δρόμο 

Βόρεια: Με δημ. δασική έκταση και χωράφια 

Νότια: Με δημ. δασική έκταση και χωράφια 

όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λευκάδα, 31 Αυγούστου 1993 

Η Νομάρχης 
ΑΓΓΕΛΑ ΑΒΟΥΡΗ 

Αριθ. 1987 (2) 

Κήρυξη αναδασωτέας έκτασης τεσσάρων (4) στρεμμάτων 
στη θέση Μπλετσέικα περκρ. Κοινότητας Αγ. Γεωργ!ου 
. Φερρών. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής απο¬ 
κέντρωσης», όπως τροποποιήθηκε και συμπληρώθηκε 
μεταγενέστερα με το Ν.Δ. 532/70. 

2. Τις δ/ξεις του άρθρου 117 παρ. 3 του Συντάγμα¬ 
τος. 

3. Τις δ/ξεις του Ν. 998/79 «Περί προστασίας των δα¬ 
σών κ.λ.π. και ειδικότερα: 

α) Του άρθρου 41 παρ. 1 και 3, β) του άρθρου 38 παρ. 1. 
4) Τις Δ/γές του Υπουργείου Γεωργίας 
α) 160417/1180/6.7.80, β) 182447/3049/24.9.80 
δ.Την αριθμ. 4236/11.8.93 πρόταση του Δασαρχείου 
Βόλου με την οποία προτείνεται η κήρυξη της έκτασης 
που αναφέρεται στο θέμα ως αναδασωτέας. 

6. Την με αριθμ. 14650/87 απόφαση του Νομάρχη Μα¬ 
γνησίας, με την οποία ανατέθηκε η αρμοδιότητα υπογρα¬ 
φής των αποφάσεων κηρύξεως εκτάσεων ως αναδασω¬ 


τέων, στο Δ/ντή Δασών Μαγνησίας, αποφασίζουμε: 

Κηρύσσουμε αναδασωτέα με σκοπό τη διατήρηση του 
χαρακτήρα της ως δασικής και την αποκατάσταση με φυ¬ 
σική αναγέννηση της βλάστησης που καταστράφηκε από 
πυρκαϊά, τη δημόσια δασική έκταση εμβαδού τεσσάρων 
(4) στρεμμάτων που βρίσκεται στη θέση Μπλετσέικα Κοι¬ 
νότητας Αγ. Γεωργίου Φερρών προσδιορίζεται από τα 
στοιχεία και έχει όρια: ΑΒΓΔΕΖΑ 
Ανατολικά: Με αμυγδαλοπερίβολο και ρέμμα 
Δυτικά: Με απαλλοτριωμένη έκταση εθνικής οδού Αθη¬ 
νών -Λάρισας. 

Βόρεια: Με δασική έκταση 

Νότια: Με αμυγδαλοπερίβολο και απαλλοτριωμένη 
έκταση εθνικής οδού Αθηνών - Λάρισας, όπως φαίνεται 
στο συνημμένο διάγραμμα που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 30 Αυγούστου 1993 

Με εντολή Νομάρχη 
Ο Δ/ντής Δασών α.α. 

Ν. ΣΑΚΕΛΛΑΡΙΟΥ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 84169/5981 (3) 

Τροποποίηση του Γενικού Πολεοδομικού Σχεδίου (Γ.Π.Σ.) 
του Δήμου Κηφισιάς (Ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 3 του Ν. 1337/1983 «Επέ¬ 
κταση πολεοδομικών σχεδίων, οικιστική ανάπτυξη και 
σχετικές ρυθμίσεις» (Α' 33). 

2. Τις διατάξεις του άρθρου 23 παρ. 1 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

3. Τις διατάξεις των άρθρων 3, 4 και 5 (παρ. 3 και 4) του 
Ν. 1515/1985 «Ρυθμιστικό Σχέδιο και πρόγραμμα προ¬ 
στασίας περιβάλλοντος της ευρύτερης περιοχής της Αθή¬ 
νας» (Α' 18). 

4. Τις διατάξεις της παρ. 1 του άρθρου 19 του Ν. 1849/ 
1989 «Επέκταση και συμπλήρωση των στεγαστικών προ¬ 
γραμμάτων του Οργανισμού Εργατικής Κατοικίας και άλ¬ 
λες διατάξεις (Α' 113). 

5. Την Υ 1958/1992 απόφαση του Πρωθυπουργού και 
του Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

6. Τις διατάξεις της παρ. Β του άρθρου 1 του Π. Δ/τος 
28/5.2.1993 «καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος Χωροταξίας και Δημοσίων Έργων (Α' 9). 

7. Την 39962/1037/16.5.1990 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων 
«Άσκηση αρμοδιοτήτων από τον Οργανισμό Αθήνας» (Β' 
327). 

8. Το 6906/1.12.1991 έγγραφο του Οργανισμού Αθή¬ 
νας προς το Δήμο και τους αρμοδίους φορείς. 

9. Τις 39/1992, 50/1992, 51/1992, 52/1992, και 
122/1992 γνωμοδοτήσεις του Δημοτικού Συμβουλίου Κη¬ 
φισιάς. 

10. Το Γ. 23/21/1992 έγγραφο της Τεχνικής Διεύθυν¬ 
σης Ιδρύματος Κοινωνικών Ασφαλίσεων (Ι.Κ.Α). 

11. Το 3801 /1992 έγγραφο του Τομέα μεταφορών Ορ¬ 
γανισμού Αθήνας. 

12. Το 40/1992 έγγραφο της Τοπικής Ένωσης Δήμων 
και Κοινοτήτων. 

13. Το 3132/1992 έγγραφο της 1 ης Εφορείας Βυζαντι¬ 
νών Αρχαιοτήτων του Υπουργείου Πολιτισμού. 

14. Τα Δ1 δ/0/6/14/1992 και Δ1 δ/6/44/1992 έγ¬ 
γραφα της Γενικής Γραμματείας Δημοσίων Έργων. 

15. Το 923/173/1992 έγγραφο της Κτηματικής Εται¬ 
ρείας Δημοσίου. 

16. Το 51475/1991 έγγραφο της Δημόσιας Επιχείρη¬ 
σης Ηλεκτρισμού (ΔΕΗ) 


17. Το 102707/13713/91/1992 έγγραφο της Δ/νσης 
Πολεοδομικού Σχεδιασμού. 

18. Το ΤΥ Δα/Φ020/782/4222/1992 έγγραφο της Γε¬ 
νικής Γραμματείας Αθλητισμού. 

19. Το 23/107/1992 έγγραφο του Ιδρύματος Κοινωνι¬ 
κών Ασφαλίσεων (Ι.Κ.Α.). 

20. Τα Α/3/01/32/1555/1992 και Α/3/01/82/1709/ 
1992 έγγραφα της Γενικής Γραμματείας Δημοσίων Έρ¬ 
γων. 

21. Το 16153/1992 έγγραφο του Αυτόνομου Οργανι¬ 
σμού Εργατικής Κατοικίας (Α.Ο.Ε.Κ.). 

22. Τις διατάξεις του άρθρου 29Α του Ν. 1558/1985, 
όπως αυτό προστέθηκε με το άρθρο 27 του Ν. 2081 /1992 
(Α' 154), και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και του οικείου ΟΤΑ. 

23. Τις 1 /συν. 41 η/23.10.1991,1 /συν. 12η/16.7.1992 
και 2/συν. 18η/15.10.1992 γνωμοδοτήσεις της Εκτελε¬ 
στικής Επιτροπής του Οργανισμού Αθήνας, αποφασί¬ 
ζουμε: 

Εγκρίνεται η τροποποίηση του Γ ενικού Πολεοδομικού 
Σχεδίου (Γ.Π.Σ.) του Δήμου Κηφισιάς (Ν. Αττικής) που 
εγκρίθηκε με την 3497/515/30.1.1991 (Δ' 75) απόφαση 
του Υπουργού Περιβάλλοντος, Χωροταξίας και Δημοσίων 
Έργων και επαναδημοσιεύθηκε με την 50664/1588/ 
6.3.1992 (Δ' 365) απόφαση, με: 

Α. Την τροποποίηση των ορίων αυτού και ειδικότερα με 
την επέκταση των ορίων των πολεοδομικών ενοτήτων ΠΕ 
8 και ΠΕ 12 για την ένταξη εντός αυτών αραιοδομημένων 
και αδομήτων εκτάσεων όπως φαίνονται στους χάρτες 
Π.1 σε κλίμακα 1:10.000. 

2. Τον καθορισμό χρήσεων γης στις παραπάνω επεκτά¬ 
σεις ανά πολεοδομική ενότητα όπως φαίνονται στους χάρ¬ 
τες Π.1, ως εξής: 

α) Πολεοδομική Ενότητα 8: 

α) Στην περιοχή που περικλείεται από τις οδούς Αχαρ- 
νών - Λύρα και Όθωνος, επιτρέπεται η χρήση αμιγούς κα¬ 
τοικίας όπως προσδιορίζεται από το άρθρο 2 του ίδιου ως 
άνω Π. Δ/τος πλήν των ιδιοκτησιών που αναφέρονται στην 
παρ. Α3. 

β) Πολεοδομική Ενότητα 12: 

Στο Οικοδομικό Τετράγωνο 536 που εντάσσεται στο 
σχέδιο επιτρέπεται η χρήση αμιγούς κατοικίας, όπως 
προσδιορίζεται από το άρθρο 2 του ίδιου ως άνω Π. Δ/τος. 

3. Την τροποποίηση των χρήσεων γης όπως φαίνονται 
στους χάρτες Π.1 και ειδικότερα: 

- Στα οικοδομικά τετράγωνα που έχουν πρόσωπο επί 
της Εθνικής Οδού, καθώς επίσης και στα οικοδομικά τε¬ 
τράγωνα που έχουν πρόσωπο επί της επαρχιακής οδού 
προς Μενίδι, και ειδικότερα στο εντός σχεδίου τμήμα αυ¬ 
τής καθορίζονται οι χρήσεις: 

ι. αμιγούς κατοικίας σύμφωνα με το άρθρο 2 του από 
23.2.1987 Π. Δ/τος (Δ’ 106) και περίθαλψης σύμφωνα με 
το άρθρο 11 παρ. 12 του Ν. 2052/1992 (Α' 94). 

ιι. γενικής κατοικίας σύμφωνα με το άρθρο 3 του ίδιου 
ως άνω Π. Δ/τος και ειδικότερα: Γραφεία, Τράπεζες, 

ασφάλειες με επί πλέον χρήσεις εστιατόρια, αθλητικοί χώ¬ 
ροι, αναψυκτήρια για την εξυπηρέτηση της κύριας χρήσης 
γραφείων. Οι χρήσεις αυτές (εστιατόρια, αθλητικοί χώροι, 
αναψυκτήρια) να μην υπερβαίνουν το 5% του συντελεστή 
δόμησης και σε καμμιά περίπτωση τα 1.000 τ.μ. 

Τοποθετούνται δε στο εσωτερικό των οικοδομικών τε¬ 
τραγώνων χωρίς πρόσωπο επί των οδών. 

Οι χώροι στάθμευσης αυτοκινήτων που εξυπηρετούν τις 
παραπάνω χρήσεις τοποθετούνται υποχρεωτικά σε κλει¬ 
στό χώρο χωρίς να εξαγοράζεται το δικαίωμα στάθμευ¬ 
σης. 

- Στις ιδιοκτησίες που βρίσκονται στα οικοδομικά τε¬ 
τράγωνα 344, 348, 349 και έχουν πρόσωπο επί της Λεω¬ 
φόρου Κηφισίας και μέχρι βάθους σαράντα (40) μέτρων 
από τη ρυμοτομική γραμμή, επιτρέπεται χρήση γενικής 
κατοικίας όπως προσδιορίζεται από το άρθρο 3 του από 
23.2.1987 Π. Δ/τος (Δ' 166) και εξειδικεύονται στη με¬ 
λέτη αναθεώρησης. 

-Στις ιδιοκτησίες που βρίσκονται στα οικοδομικά τε¬ 
τράγωνα 711,712 και έχουν πρόσωπο επί της 25ης Μαρ¬ 
τίου, επιτρέπονται οι χρήσεις Πολεοδομικού Κέντρου 
όπως προσδιορίζεται από το άρθρο 4 του ίδιου ως άνω Π. 
Δ/τος εκτός από πρατήρια βενζίνης. 

- Στις ιδιοκτησίες που βρίσκονται στα οικοδομικά τε¬ 
τράγωνα 97, 98 και έχουν πρόσωπο επί της Λεωφόρου 
Κηφισίας και μέχρι βάθους σαράντα (40) μέτρω από τη ρυ¬ 
μοτομική γραμμή, επιτρέπεται χρήση γενικής κατοικίας 
σύμφωνα με το άρθρο 3 του ίδιου ως άνω Π. Δ/τος και ειδι¬ 
κότερα: 

Κατοικία, ξενώνες μικρού δυναμικού, εμπορικά κατα¬ 
στήματα που εξυπηρετούν τις καθημερινές ανάγκες των 
κατοίκων της περιοχής (παντοπωλεία, φαρμακεία κ.λπ.), 
κτίρια κοινωνικής πρόνοιας, εκπαίδευσης, θρησκευτικοί 
χώροι, πολιτιστικά κτίρια και εν γένει πολιτιστικές εγκατα¬ 
στάσεις, αθλητικές εγκαταστάσεις, γραφεία, τράπεζες. 

-Στις ιδιοκτησίες που έχουν πρόσωπο επί της οδού 
Αχαρνών, και σε βάθος έως Ο.Τ., και από τα όρια του Δ. 
Κηφισίας με την Κοιν. Λυκόβρυσης έως τον κλάδο εξόδου 
της Λεωφ. Πύρνας, καθορίζονται χρήσεις γενικής κατοι¬ 
κίας σύμφωνα με το άρθρο 3 του από 23.2.87 Π. Δ/τος 
ΦΕΚ 166Δ/87 (και πρατήρια βενζίνης). 

- Στις ιδιοκτησίες που έχουν πρόσωπο επί των οδών 
Ελαιών (από Χελιδορέως έως Κήπων) και Ιλισσίων (από 
Ελαιών έως Κήπων) επιτρέπονται οι χρήσεις Πολεοδομι- 
κού Κέντρου σύμφωνα με το άρθρο 4 του ίδιου ως άνω Π. 
Δ/τος εκτός από πρατήρια βενζίνης. 

- Κατάργηση του Πολεοδομικού Κέντρου της Πολεο- 
δομικής Ενότητας 12. 

- Στις ιδιοκτησίες που έχουν πρόσωπο επί της οδού 
Αγίου Τρύφωνος επιτρέπονται οι χρήσεις γενικής κατοι¬ 
κίας σύμφωνα με το άρθρο 3 του ίδιου ως άνω Π. Δ/τος 
εκτός από πρατήρια βενζίνης και συνεργεία αυτοκινή¬ 
των. 

-Τα Πολεοδομικά Κέντρα των Πολεοδομικών Ενοτή¬ 
των 8,9,13 καθώς και το Πολεοδομικό Κέντρο του Δήμου 
παραμένουν στις περιοχές που καθορίστηκαν με την 
50664/1588/6.3.1992 απόφαση του Υπουργού Περιβάλ¬ 
λοντος, Χωροταξίας και Δημοσίων Έργων (Δ' 365). 

Στις λοιπές περιοχές επιτρέπεται η χρήση αμιγούς κα¬ 
τοικίας σύμφωνα με το άρθρο 2 του από 23.2.1987 Π. Δ/ 
τος (Δ' 166). 


- Στην ιδιοκτησία της Εθνικής Τράπεζας στην πλατεία 
Πλατάνου (Ο.Τ. 84) καθορίζονται χρήσεις Τραπεζικού Κα¬ 
ταστήματος και χώρος στάθμευσης αυτοκινήτων 600 του¬ 
λάχιστον κοινοχρήστων θέσεων πέραν των προβλεπομέ- 
νων από τον Νόμο. 

Στο κτήμα του Ιδρύματος Χατζηκώστα εκτός τις προ- 
βλεπόμενες χρήσεις καθορίζεται χώρος στάθμευσης αυ¬ 
τοκινήτων 600 θέσεων πέραν των προβλεπομένων από 
τον Νόμο. 

-Τον καθορισμό του Βιομηχανικού Πάρκου (ΒΙΟΠΑ) 
όπως φαίνεται στοϋς χάρτες Π.1. 

- Χωροθέτηση εγκαταστάσεων του ΕΛΚΕΠΑ στο οικο¬ 
δομικό τετράγωνο 26. 

- Χωροθέτηση κτιρίου διοίκησης του ΙΚΑ και βρεφονη¬ 
πιακού σταθμού στο Ο.Τ. 96 (χώρος ιδιοκτησίας του ΙΚΑ) 
με τις εξής προϋποθέσεις: 

ι. δημιουργία χώρου στάθμευσης 200 θέσεων πέραν 
των προβλεπομένων για κοινόχρηση χρήση. 

ιι. δημιουργία κοινοχρήστου πρασίνου στο υπόλοιπο 
τμήμα της ιδιοκτησίας. 

ιιι. χωροθέτηση του Διοικητικού Μεγάρου στο χαμηλό¬ 
τερο σημείο του οικοπέδου. 

Β. 1.0 πίνακας της παραγράφου 1 Αα της 50664/1588/ 
6.3.1992 απόφασης του Υπουργού Περιβάλλοντος, Χω¬ 
ροταξίας και Δημοσίων Έργων (Δ' 365) αντικαθίσταται ως 
εξής: 


Πολεοδομική Ενότητα 

Γειτονιά 

Μέση ,,, 

πυκνότητα και/Ηα 

Μέσος 

Σ.Δ. 

1. Άνω Κηφισιά 

48,5 

0,5 

2. Αλώνια 

89,0 

0,7 

3. Φάρος (Κέντρο Κηφισιάς) 

42,5 

0,5 

4. Κεφαλάρι 

20,4 

0,4 

5. Πολιτεία 

31,8 

0,5 

6. ΣτροφύλΓ 

29,1 

0,5 

7. Προφήτης Ηλίας 

69,1 

0,5 

8. Αγία Κυριακή 

76,5 

0,5 

9. Κάτω Κηφισιά 

39,2 

0,5 

10. Νέα Κηφισιά - Ούλεν 

39,4 

0,5 

11. Νέα Κηφισιά - Αγία Άννα 
Πλατεία Ιλισσίων 

32,5 

0,5 

12. Αδάμες Πελοπονησίων 

22,7 

0,5 

13. Αδάμες - Γράμμος Φοίνιξ 

19,3 

0,5 


2. Η παράγραφος 1Β της παραπάνω απόφασης συμπλη¬ 
ρώνεται ως εξής: 

«Η ιεράρχιση του βασικού οδικού δικτύου είναι: 
Ελεύθεροι Ταχείες Λεωφόροι: 

- Εθνική οδός Αθηνών - Λαμίας. 

- Λεωφόρος Κύμης. 

Πρωτεύουσες αρτηρίες: 

- Λεωφόρος Κηφισίας. 

- Λεωφόρος Πύρνας. 

- Τμήμα της οδού Αχαρνών προς Λυκόβρυση μετά την 
1η Μάη. 


* Τμήμα του Δήμου Ερυθραίας οργανώνεται πολεοδομικά 
με την ΠΕ6 του Δήμου Κηφισιάς και επίσης τμήμα του 
Δήμου Κηφισιάς οργανώνεται πολεοδομικά με την ΠΕ2 
του Δ. Ερυθραίας. 

Δευτερεύουοες αρτηρίες: 

- Περιφερειακή Πεντέλης. 

-Άνδρου, Καλλιθέας, Δωδεκανήσου, (Μπακογιάννη), 
25ης Μαρτίου. 

-Σύνδεση Άνδρου με 25ης Μαρτίου. 

-Χαρ. Τρικούπη, Ελαιών, Ιλισσίων, (Κάτω διάβαση με 
Εθνική οδό Νο 1), Δεκελείας. 

-Λύρα (από Αχαρνών έως Χαρ. Τρικούπη). 

-Τατοΐου (επεκτείνεται η Τατοΐου σύμφωνα με την 
πρόταση της κυκλοφοριακής μελέτης δηλαδή κατά μήκος 
της γραμμής ΗΣΑΠ μέχρι το ΚΑΤ και η σύνδεσή της με την 
Κηφισίας μέσω των οδών Μεσολογγίου και Αθηνάς. 

Το υπόλοιπο τμήμα της από Όθωνος έως Κηφισίας λει¬ 
τουργεί σαν συνελλεκτήρια. 

- Αχαρνών, Ελευθερίου Βενιζέλου (άνω διάβαση με Κύ¬ 
μης)· 

- Όθωνος (μέχρι Τατοΐου). 

- Κασσαβέτη - Λεβίδου (Μέχρι Δεληγιάννη). 

-Δεληγιάννη (από Χαρ. Τρικούπη έως Κηφισίας). 

-Αγίας Παρασκευής. 

- Τμήμα της οδού Ζηρίνη και Κυριαζή μέχρι το εμπορικό 
κέντρο της Κηφισιάς. 

Οι απαιτούμενοι σύμφωνα με την παραπάνω ιεράρχιση 
ανισόπεδοι κόμβοι είναι: 

Εθνική οδός Νο 1 και Λεωφόρος Πύρνας. 

Εθνική οδός Νο 1 και Λεωφόρος Κύμης. 

Εθνική οδός Νο 1 και Λεωφόρος Τατοΐου. 


Λεωφόρος Πύρνας και Λεωφόρος Κύμης.». 

Γ. Συνοπτικά αντίτυπα σε φωτοσμίκρυνση των παρα¬ 
πάνω τριών (3) χαρτών που θεωρήθηκαν από τον Προϊστά¬ 
μενο της Διεύθυνσης Τοπογραφικών Εφαρμογών με την 
84169/1993 πράξη του δημοσιεύονται στην Εφημερίδα 
της Κυβερνήσεως με την παρούσα απόφαση. 

Δ. Εντός της περιοχής του Γ ενικού Πολεοδομικού Σχε¬ 
δίου (ΓΠΣ) και ειδικότερα στις εκτός σχεδίου περιοχές 
που περιλαμβάνονται σ’ αυτό, οικοδομικές άδειες που 
έχουν εκδοθεί με τις προγενέστερα ισχύουσες διατάξεις ή 
έχει υποβληθεί στην αρμόδια πολεοδομική υπηρεσία πλή¬ 
ρης φάκελλος με τα απαραίτητα για την οικοδομική άδεια 
στοιχεία μέχρι την ημερομηνία δημοσίευσης της παρού¬ 
σας απόφασης, εκτελούνται όπως εκδόθηκαν ή εκδίδο- 
νται βάσει των υποβληθέντων στοιχείων σε συνδυασμό με 
τις διατάξεις του Ν. 1577/1985 «Γενικός Οικοδομικός 
Κανονισμός» (Α’ 210). 

Ε. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 1993 

Ο ΥΦΥΠΟΥΡΓΟΣ 

ΓΕΩΡΓΙΟΣ ΒΟΥΛΓΑΡΑΚΗΣ 









ΥΠΟΜΝΗΜΑ 

Αριθ. 82554/5589 (4) 

Χαρακτηρισμός ως διατηρητέων των όψεων του κτιρίου 

που βρίσκεται εντός του ρυμοτομικού σχεδίου του Δή¬ 
μου Αθηναίων και καθορισμός ειδικών όρων και περιο¬ 
ρισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«Γ.Ο.Κ.» και άλλες σχετικές διατάξεις» (Α' 91). 

2. Την Υ 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

3. Την 67598/758/16.6.1992 απόφαση του Υφυπουρ¬ 
γού Περιβάλλοντος, Χωροταξίας και Δημοσίων Έργων 
«Μεταβίβαση αρμοδιοτήτων του Υφυπουργού Περιβάλλο¬ 
ντος, Χωροταξίας και Δημοσίων Έργων στον Γενικό Γραμ- 
ματέα, στους Γ ενικούς Διευθυντές και στους Προϊσταμέ¬ 
νους Διευθύνσεων και Τμημάτων του Υπουργείου Περι¬ 
βάλλοντος, Χωροταξίας και Δημοσίων Έργων» (Β' 435). 

4. Τις διατάξεις της παρ. Β' του άρθρου 1 του Π.Δ/τος 
28/5.2.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 30.11.1992 αιτιολογική έκθεση της Διεύ¬ 
θυνσης Πολεοδομικού Σχεδιασμού - Τμήμα Παραδοσια¬ 
κών Οικισμών. 

6. Τις αντιρρήσεις των ενδιαφερομένων Ευγενίας και 
Αγγέλου Κυζηράκου (αρ. πρ. Υ.ΠΕ.ΧΩ.Δ.Ε. 269/ 
12.1.1993). 

7. Την από 19.2.1993 εισήγηση - παρατηρήσεις επί των 
αντιρρήσεων των ενδιαφερομένων της Διεύθυνσης Πολε- 
οδομικού Σχεδιασμού - Τμήμα Παραδοσιακών Οικισμών. 

8. Τις από 10.5.93, 1.6.93 και 9.7.93 αιτήσεις των εν¬ 
διαφερομένων Ευγενίας και Αγγέλου Κυζηράκου. 

9. Τις διατάξεις του άρθρου 29Α του Ν. 1558/1985, 
όπως αυτό προστέθηκε με το άρθρο 27 του Ν. 2081 /1992 
(Α' 154), και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και του οικείου ΟΤΑ, απο¬ 
φασίζουμε: 

1. Χαρακτηρίζονται ως διατηρητέες όλες οι όψεις του 
κτιρίου και σε βάθος ενός (1) μέτρου συμπεριλαμβανομέ¬ 
νου και τμήματος ανοικτής κλίμακας με στοιχεία IΛ Μ Ν Ξ 
ΚI που βρίσκεται εντός του ρυμοτομικού σχεδίου του Δή¬ 
μου Αθηναίων και επί των οδών Φαλήρου 22-22β και Δη- 


μητρακοπούλου 23 στην περιοχή Κουκάκι φερόμενο ως 
ιδιοκτησία Ευγενίας και Αγγέλου Κυζηράκου, όπως αυτές 
φαίνονται σημειωμένες με στοιχεία ΑΒ, ΓΚΕΔ, ΕΖΗ, Ηθ, 
ΘΙΚ, ΖΙ στο συνημμένο τοπογραφικό διάγραμμα σε κλί¬ 
μακα 1: 200 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 82554/ 
1993 πράξη του και που αντίτυπό του σε φωτοσμίκρυνση 
δημοσιεύεται με την παρούσα απόφαση. 

2. Για τις όψεις που χαρακτηρίζονται ως διατηρητέες 
απαγορεύεται κάθε αφαίρεση, αλλοίωση ή καταστροφή 
των επί μέρους αρχιτεκτονικών, μορφολογικών και καλλι¬ 
τεχνικών διακοσμητικών στοιχείων τους. 

3. Επιτρέπεται η επισκευή, η αποκατάστασή τους κα¬ 
θώς και η εσωτερική διαρρύθμιση του κτιρίου αυτού (του 
οποίου οι όψεις χαρακτηρίζονται διατηρητέες) εφόσον 
δεν θίγονται τα επί μέρους αξιόλογα στοιχεία τους. 

4. Επιτρέπεται η αλλαγή της φοράς του κάτω τμήματος 
της εξωτερικής κλίμακας, όπως φαίνεται στο ανωτέρω 
διάγραμμα. 

5. Επί της όψεως Κ.Ε. επιτρέπεται η διαπλάτυνση του 
ανοίγματος της υπάρχουσας αυλόθυρας, προς την πλευρά 
του αυλότοιχου, μεγίστου πλάτους 6.00 μ. αποκατάσταση 
της κολώνας στο άκρο του ανοίγματος και εγκατάσταση 
θύρας ομοίάς, με την υπάρχουσα ως προς τα στοιχεία και 
υλικά. 

6. Επιβάλλεται έγκριση από την Επιτροπή Πολεοδομι- 
κού και Αρχιτεκτονικού Ελέγχου (Ε.Π.Α.Ε.) του Υ.ΠΕ.- 
ΧΩ.Δ.Ε., πλήρους αρχιτεκτονικής μελέτης για την μετα¬ 
τροπή των χώρων χρήσης του υφισταμένου κτιρίου με την 
προϋπόθεση να μην αλλοιωθούν ή καταστραφούν οι δια¬ 
τηρητέες όψεις και τα επί μέρους αρχιτεκτονικά και δια- 
κοσμητικά στοιχεία τους, καθώς και για την ανέγερση 
νέων κτιρίων στις όμορες ιδιοκτησίες επί της οδού Δημη- 
τρακοπούλου 21, 25 που να προσαρμόζονται και εντάσ¬ 
σονται σ’ αυτό. 

7. Απαγορεύεται η τοποθέτηση φωτεινών επιγραφών 
και διαφημίσεων στο κτίριο αυτό. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήση 
του μετά από έγκριση του Ε.Π.Α.Ε. 

8. Πριν την έκδοση οποιοσδήποτε οικοδομικής άδειας 
για το επί της οδού Φαλήρου 22 και 22β και Δημητρακο- 
ποϋλου 23 ακίνητο απαιτείται η γνώμη του Υπουργείου 
Πολιτισμού. 

9. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Αυγούστου 1993 

Με εντολή Υπουργού 
Η Γενική Γραμματέας 
ΕΛΣΑ ΠΑΠΑΔΗΜΗΤΡΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 84004/5844 (5) 

Αποχαρακτηρισμός διατηρητέου κτιρίου που βρίσκεται 

εντός του ρυμοτομικού σχεδίου του Δήμου Σπαρτιατών 

(Ν. Λακωνίας) και επί της οδού Λυκούργου 41. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 (παρ. 2) και 4 του Ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκε με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«Γ.Ο.Κ.» και άλλες σχετικές διατάξεις» (Α' 91). 

2. Την Υ 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

3. Την 67598/758/16.6.1992 απόφαση του Υφυπουρ¬ 
γού Περιβάλλοντος, Χωροταξίας και Δημοσίων Έργων 
«Μεταβίβαση αρμοδιοτήτων του Υφυπουργού Περιβάλλο¬ 
ντος, Χωροταξίας και Δημοσίων Έργων στον Γενικό Γραμ- 
ματέα, στους Γενικούς Διευθυντές και στους Προϊσταμέ¬ 
νους Διευθύνσεων και Τμημάτων του Υπουργείου Περι¬ 
βάλλοντος, Χωροταξίας και Δημοσίων Έργων» (Β' 435). 

4. Τις διατάξεις της παρ. Β' του άρθρου 1 του Π.Δ/τος 
28/5.2.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 27.11.1992 αίτηση - ένσταση του φερομέ- 


νου ως ιδιοκτήτη Ευάγγελου Σταθάκου διά του εκπροσώ¬ 
που του Σπύρου Παυλάκου. 

6. Το υπ’ αριθ. 5/4.6.1992 πρακτικό της Α/θμιας 
Ε.Π.Α.Ε. καθώς και το 6/21.6.1993 πρακτικό της Β/θμιας 
Ε.Π.Α.Ε. Δ/νσης ΠΕ.ΧΩ.Δ.Ε. Πελοποννήσου. 

7. Το 78519/6105/5479/22.7.1993 έγγραφο της 
Διεύθυνσης Πολεοδομικού Σχεδιασμού - Τμήμα Παραδο¬ 
σιακών Οικισμών. 

8. Τις διατάξεις του άρθρου 29Α του Ν. 1558/1985, 
όπως αυτό προστέθηκε με το άρθρο 27 του Ν. 2081 /1992 
(Α' 154), και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και του οικείου ΟΤΑ, απο¬ 
φασίζουμε: 

1. Εγκρίνεται ο αποχαρακτηρισμός του διατηρητέου κτι¬ 
ρίου που έχει χαρακτηριστεί με το από 17.7.1984 Π.Δ/γμα 
(Δ' 450) και βρίσκεται εντός του ρυμοτομικού σχεδίου του 
Δήμου Σπαρτιατών (Ν. Λακωνίας) και επί της οδού Λυ¬ 
κούργου αρ. 41 φερόμενο ως ιδιοκτησία του Ευαγγέλου 
Σταθάκου. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Αυγούστου 1993 

Με εντολή Υπουργού 
Η Γενική Γραμματέας 
ΕΛΣΑ ΠΑΠΑΔΗΜΗΤΡΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


